b'\n_START_ARTICLE_\nGediminas Mesonis\n_START_PARAGRAPH_\nGediminas Mesonis (g. 1968 m. Vilniuje) \xe2\x80\x93 Lietuvos teisininkas, teis\xc4\x97tyrininkas konstitucionalistas, teis\xc4\x97s pedagogas, LR Konstitucinio Teismo (KT) teis\xc4\x97jas, Vytauto Did\xc5\xbeiojo universiteto ir  Mykolo Romerio universiteto (MRU) profesorius, socialini\xc5\xb3 moksl\xc5\xb3 (HP) daktaras.\n_START_SECTION_\nBiografija\n_START_PARAGRAPH_\n1986-1991 m. Vilniaus pedagoginio instituto Fizikos fakultete baig\xc4\x97 vienpakopes fizikos studijas, \xc4\xafgijo mokytojo kvalifikacij\xc4\x85. 1996 m. MRU Teis\xc4\x97s fakultete baig\xc4\x97 teis\xc4\x97s bakalauro, 1998 m. - teis\xc4\x97s magistro studijas. 2000 m. gruod\xc5\xbeio 1 d. Lietuvos teis\xc4\x97s universitete apgyn\xc4\x97 socialini\xc5\xb3 moksl\xc5\xb3 (teis\xc4\x97s krypties) disertacij\xc4\x85 tema \xe2\x80\x9eLietuvos valdymo forma: lyginamasis aspektas Vidurio ir Ryt\xc5\xb3 Europos kontekste.  _NEWLINE_1994-1996 m. VPU IT katedros lektorius, 1992-1997 m. LTU Teisin\xc4\x97s informatikos katedros lektorius, 1997-2000 m. LTU Konstitucin\xc4\x97s teis\xc4\x97s katedros lektorius, 2000 m. vasario m\xc4\x97n. LTU Studij\xc5\xb3 centro direktorius. Nuo 2003 m. MRU Teis\xc4\x97s f. docentas. 2005 m. atliko habilitacijos proced\xc5\xabr\xc4\x85. Nuo 2006 m. einantis MRU Teis\xc4\x97s fakulteto Konstitucin\xc4\x97s teis\xc4\x97s katedros profesoriaus pareigas, nuo 2008 m. MRU profesorius. 2007\xe2\x80\x932011 m. MRU Teis\xc4\x97s fakulteto Konstitucin\xc4\x97s teis\xc4\x97s katedros ved\xc4\x97jas. Vytauto Did\xc5\xbeiojo universiteto Teis\xc4\x97s fakulteto profesorius._NEWLINE_Nuo 2011 m. kovo 15 d. LR Konstitucinio Teismo teis\xc4\x97jas 9 met\xc5\xb3 kadencijai (iki 2020 m.). Mesonio kandidat\xc5\xabr\xc4\x85 LR Seimui 2010 m. gruod\xc5\xbeio 10 d. pateik\xc4\x97 Lietuvos Auk\xc5\xa1\xc4\x8diausiojo teismo pirmininkas Gintaras Kry\xc5\xbeevi\xc4\x8dius, baigiantis KT teis\xc4\x97j\xc5\xb3 A. Abramavi\xc4\x8diaus, K. Lapinsko ir Z. Namavi\xc4\x8diaus kadencijai. Rolando Pakso byloje  Gediminas Mesonis pasi\xc5\xabl\xc4\x97 keisti Lietuvos konstitucin\xc4\x99 doktrin\xc4\x85, kai Konstitucinis Teismas nusprend\xc4\x97, kad Seimo rinkim\xc5\xb3 \xc4\xafstatymas prie\xc5\xa1tarauja Konstitucijai, o Rolandas Paksas negal\xc4\x97s dalyvauti Seimo rinkimuose._NEWLINE_Vizituojantis d\xc4\x97stytojas bei profesorius \xc4\xafvairiose u\xc5\xbesienio auk\xc5\xa1tosiose mokyklose: Prahos, Brno Tomo Masaryko  (\xc4\x8cekija),  Brescia (Italija), Kylio universitetuose (Vokietija) ir kt.'